Viktorija Petrovna Brežnevová

Viktorija Petrovna Brežnevová (), rod. Denisovová (; * 11. december 1907, Belgorod, Kurská gubernia, Ruský štát – † 5. jún 1995, Moskva, Rusko) bola manželkou Leonida Brežneva, ktorý bol v rokoch 1964 až 1982 generálnym tajomníkom ÚV KSSZ.

 Životopis 
Narodila sa v Belgorode, jej otec Pjotr Nikolajevič Denisov bol strojvodcom a matka Anna Vladimirovna bola ženou v domácnosti a vychovávala päť detí – štyri dcéry a syna. Neskôr, keď ju niektorí považovali za židovku, manželka generálneho tajomníka zdôrazňovala, že nemá židovských predkov a meno dostala preto, že v susedstve žili poľské rodiny, v ktorých bolo meno Viktorija zvyčajné.

Po deviatich rokoch v škole nastúpila na strednú zdravotnícku školu.  Tu sa na tanečnej zábave zoznámila s Leonidom Iľjičom, ktorý vtedy študoval tretí ročník strednej poľnohospodársko-melioračnej školy.  Po troch rokoch sa vzali a usadili sa vo Jekaterinburgu/Sverdlovsku, kde sa im narodila dcéra Galina Leonidovna. Viktorija dokončila strednú školu a dostala diplom pôrodnej asistentky, ale v odbore nepracovala, venovala sa výchove detí a starostlivosti o domácnosť. Prvou dámou bola len formálne, zriedkakedy sa zúčastnila štátnych návštev, väčšinu času venovala domácim prácam, deťom a vnukom.

Čoskoro po smrti manžela v roku 1982 bola zbavená časti majetku, okrem iného prišla aj o chatu. Manžela prežila o takmer trinásť rokov, posledné roky života prežila v osamelosti v moskovskom byte.

 Referencie 

 Iné projekty 

 Zdroj 

Kategória:Osobnosti z Belgorodu
Kategória:Sovietske osobnosti
Kategória:Prvé dámy
Kategória:Úmrtia na diabetes mellitus
Kategória:Pochovaní na Novodievčom cintoríne